**Magyar nyelv és irodalom**

**Osztályozóvizsga a nyolcosztályos gimnáziumi képzés 6. évfolyamán**

A vizsga leírása

Magyar nyelv és irodalom tantárgyakból az osztályozóvizsga szóbeli és írásbeli részből áll, melyen a vizsgázó számot ad az adott év témaköreit illető ismeretanyag, fogalmak és memoriterek ismeretéről, alkalmazásáról. A részletes követelményeket az egyes képzéstípusokra kidolgozott helyi tanterv tartalmazza. Emellett szükséges a szaktanárral való egyeztetés is a vizsgára történő készülés előtt.

Magyar irodalomból az írásbeli vizsgán a vizsgázónak az adott tanév témáit tartalmazó, legalább 60 percre tervezett szövegalkotási feladatot vagy feladatsort kell megoldania (a szaktanár döntése alapján).

Magyar nyelvből az írásbeli vizsgarészt az irodalmi dolgozat nyelvi minősége vagy egy legalább 60 percre tervezett nyelvtani feladatsor alkotja (a szaktanár döntése alapján).

A vizsga értékelése

A fogalmazásokat a szaktanár a tartalmi minőség, a szerkezet, a nyelvhasználat és a helyesírás figyelembevételével értékeli.

A pontszámok átszámítása az írásbeli vizsga esetén osztályzatokká a következők szerint történik:

100-85% jeles

84-70 % jó

69-55% közepes

54-40% elégséges

39-0% elégtelen

A szóbeli vizsga mindkét tantárgyból az adott tanév kerettantervében szereplő témákból áll. A vizsgázó teljesítményét a tartalom és az előadásmód figyelembevételével a kérdező tanár osztályzattal értékeli.

A vizsga végső jegyének megállapítása az írásbeli és a szóbeli vizsgarészre kapott osztályzatok átlaga alapján történik.

A vizsga szervezése

Egy napon maximum két írásbeli osztályozóvizsga szervezhető, előre meghatározott időpontban. A szóbeli vizsgák is tanórán kívül előre megjelölt nap délutánján zajlanak. Ha a tanuló neki fel nem róható okból nem tud akár az írásbeli, akár a szóbeli vizsgán részt venni, lehetősége van az iskola által kijelölt nap délutánján az írásbeli, illetve egy másik nap délutánján a szóbeli pótló vizsgán részt venni.

Vizsgakövetelmények:

**Magyar nyelv**

**6. évfolyam**

|  |  |
| --- | --- |
| **Témakör** | **Szófajok** **a nagyobb nyelvi egységekben: a mondatokban és a szövegben. A szófajokhoz kapcsolódó helyesírási, nyelvhelyességi, szövegalkotási, szövegértési tudnivalók** |
|  | Szóelemek, szófajok  Az ige fogalma  Az igeidők  Az igemódok  Az ige ragozása  A leggyakoribb igeképzők  Az igék helyesírása  A határozószó  A főnév  Személynevek és helyesírásuk  A földrajzi nevek és helyesírásuk  Az állatnevek, égitestek, márkanevek és helyesírásuk  Az intézménynevek, címek, díjak és helyesírásuk  A melléknév  A melléknevek helyesírása  A számnév  A számnév helyesírása  A névmások  A személyes és birtokos névmás  A kölcsönös és visszaható névmás  A mutató és kérdő névmás  A vonatkozó, határozatlan és általános névmás  Az igenevek:  A főnévi igenév  A melléknévi igenév  A határozói igenév  Viszonyszók  Mondatszók |
| **Fogalmak** | szó, szóelem, szófajok: ige, főnév, melléknév, számnév, határozószó, igenevek, névmások, viszonyszók, mondatszók |

|  |  |
| --- | --- |
| **Témakör** | **Szövegértés, szövegalkotás a gyakorlatban** |
|  | Felelet, szóbeli beszámoló, vázlat  A plakát, a meghívó  A jellemzés |
| **Fogalmak** | szóbeli beszámoló, vázlat, jellemzés, plakát, meghívó, könyvismertető |

|  |  |
| --- | --- |
| **Témakör** | **Könyv- és könyvtárhasználat, a kultúra helyszínei** |
|  | A hagyományos és digitális könyv- és könyvtárhasználat  Sajtótermékek jellemző jegyei |
| **Fogalmak** | könyvtár, katalógus, digitális adattárak, múzeum, kiállítás, gyűjtemény, sajtó, folyóirat, rovat, célcsoport, könyvismertetés |

**Magyar irodalom**

**6. évfolyam**

|  |  |
| --- | --- |
| **Témakör** | **Hősök az irodalomban** |
|  | Arany János: Mátyás anyja  Arany János: A walesi bárdok  Hősök–mondák:   * *Beckó vára vagy Csörsz árka* * *Szent László legendája vagy Lehel kürtje*   *A párok közül az egyik kötelező, a másik a választható művek közé kerül.*   * *Kittenberger Kálmán: Oroszlánvadászataimból (részlet) vagy Széchenyi Zsigmond: Csui (részlet)*   *(Választható)*   * *Torna vára (Felvidék) vagy Tordai hasadék ( Erdély) vagy A Lendvai vár (Muravidék) vagy délvidéki Mátyás-mondák*   *(A felsoroltak közül az egyik kötelező. Lehetőség van a saját régiónk mondáit választani.)*  Fazekas Mihály: Lúdas Matyi |
| **Fogalmak** | próbatétel, ismétlődő motívum, időmértékes verselés, vándortéma; daktilus, spondeus, hexameter; epigramma, ballada, vígballada, népballada, műballada, balladai homály, kihagyás |
| **Kötelező olvasmányok** | --- |
| **Memoriterek** | Arany János: A walesi bárdok (részletek) |

|  |  |
| --- | --- |
| **Témakör** | **Arany János: Toldi** |
| **Fogalmak** | verses epika, elbeszélő költemény; előhang, epizód, késleltetés; allegória; fokozás, túlzás, megszólítás |
| **Kötelező olvasmányok** | Arany János: Toldi |
| **Memoriterek** | Arany János: Toldi (részletek) |

|  |  |
| --- | --- |
| **Témakör** | **Szeretet, hazaszeretet, szerelem** |
|  | Bibliai történetek  Mária és József története  Jézus tanítása a gyermekekről  (karácsonyi ünnepkör)  Kölcsey Ferenc: Himnusz  Vörösmarty Mihály: Szózat  Petőfi Sándor: Honfidal  Csokonai Vitéz Mihály: Tartózkodó kérelem  Petőfi Sándor: Reszket a bokor, mert…  Radnóti Miklós: Bájoló |
| **Fogalmak** | líra, lírai alany, lírai én, téma, motívum; versforma, rímszerkezet, keresztrím, alliteráció; dal, népdal |
| **Kötelező olvasmányok** | --- |
| **Memoriterek** | Csokonai Vitéz Mihály: Tartózkodó kérelem Kölcsey Ferenc: Himnusz (1-2. vsz.) Vörösmarty Mihály: Szózat (1. és 2. vsz. + 13.,14. vsz.) |

|  |  |
| --- | --- |
| **Témakör** | **Prózai nagyepika – ifjúsági regény 2. - Gárdonyi Géza: Egri csillagok** |
| **Fogalmak** | történelmi regény, elbeszélő, időszerkezet, több szálon futó cselekmény, jellemek |
| **Kötelező olvasmányok** | Gárdonyi Géza: Egri csillagok |
| **Memoriterek** | (Dobó esküje) |

|  |  |
| --- | --- |
| **Témakör** | **Szabadon választott világirodalmi ifjúsági regény** |
|  | Daniel Defoe: Robinson Crusoe vagy  Antoine de Saint-Exupéry: A kis herceg |
| **Fogalmak** | A korábban tanult poétikai fogalmak alkalmazása a választott regénynek megfelelően |
| **Kötelező olvasmányok** | Daniel Defoe: Robinson Crusoe vagy  Antoine de Saint-Exupéry: A kis herceg  (Az egyik választható.) |
| **Memoriterek** | --- |